Union pro le Mediterraneo
Le Union pro le Mediterraneo (), cognite in le passato como le Union Mediterranee (), es un communitate establite le 13 de julio 2008 per le presidente de Francia Nicolas Sarkozy, como un reformulation del Processo de Barcelona. Le Union pro le Mediterraneo coalisa omne membros del UE con paises non-UE que vicina le Mediterraneo.

Historia

Proposition 

Le proposition esseva facite per Nicolas Sarkozy durante le election presidential de Francia de 2007. Post su victoria in election, le idea ha essite reiterate, con planos. Nonobstante le risco de division que isto poteva causar in le mundo musulman, con un parte unite con Europa e un altere parte separate, Sarkozy promoveva le initiativa como un guisa de promoter pace inter Israel e su vicinos arabe. 

Le ministro al affaires europee, Jean-Pierre Jouyet, diceva in februario 2008 que le "Union pro le Mediterraneo" "va completar e inricchir" le structura del UE e le politica in le region.

Institutiones 

Membros del Union pro le Mediterraneo debe formar un consilio regular sub un presidentia rotante (similar al Presidentia del Consilio del Union Europee). Le Union pro le Mediterraneo va tractar de politicas de energia, securitate, anti-terrorismo, immigration e commercio. Le Union pro le Mediterraneo e le Union Europee va collaborar institutionalmente e eriger un jurisdiction commun pro combatter corruption politic, terrorismo, crimine organisate e traffico human.

Membros 
Le Union consiste de omne membros del UE, del paises de Mediterraneo e del statos que participa in le Processo de Barcelona. Le idea es formar un connection inter Europa, Africa del Nord e le Oriente Medie.

Ligamines externe 
 The Mediterranean Union: Dividing the Middle East and North Africa 
  
 Conférence de presse (18 mars 2008) de Bernard Kouchner au sujet de l’Union pour la Méditerranée 
 Les discours sur le projet  
 Interview d’Alain Le Roy, ambassadeur en charge du projet d’Union pour la Méditerranée 
 Union pour la Méditerranée : le financement des projets reste flou

Referentias 

Organisationes international
Europa